《冷泉亭》
宋代·赵公豫

泉不因人热，渊源自古今。名流耽韵致，智士悦清音。

径有烟霞趣，亭无鸟鼠侵。浮生徒碌碌，谁自涤凡心。

作者简介：（1135—1212）平江常熟人，字仲谦。高宗绍兴二十四年进士。历知仁和、馀姚、高邮军及真、常二州，累进集英殿修撰，以宝谟阁待制致仕。为官清苦廉正，常言但求为循吏，不求为健吏。有《燕堂类稿》。